Per

**Per** er en kortform av mannsnavnet Peter, som er avledet av *Petrus*, som er latinsk form av det greske ordet *(πέτρος)* *pétros*, «stein» eller «klippe», «trygg grunn». Formen *Per* har opprinnelse som kortform av den gamle svenske formen av Peter, *Pädher*. *[[Peder]]* er en dansk form av *Pädher*, og ble senere også utbredt i Norge og Sverige. 

Per er også en bretonsk variant av det franske navnet *Pierre*.

Per har navnedag 29. juni i Norge og Finland og 1. august i Sverige.

## Utbredelse
I Sverige er eldste kjente bruk av navnet fra 1428. I nyere tid har navnet vært svært populært som navn på guttebarn født i Sverige på 1950- og 1960-tallet.

I Norge er varianten *Pétr* kjent fra ca. 1120. *Per* er en senere form. 
*Per* var et vanlig mannsnavn i Norge på 1500-tallet. Over 500 personer med navnet er nevnt i Norske Lensrekneskapsbøker 1548-1567. Formen *Peer* var også vanlig med over 140 personer nevnt.
*Per* var det nest mest brukte mannsnavnet i Norge på første halvdel av 1600-tallet. I nyere tid har *Per* har vært blant de mest populære på guttebarn født fra ca. 1910 til ca. 1980, og hadde en popularitetstopp med 3,7 % i 1946.

*Pär* var et vanlig navn i Sverige på midten av 1800-tallet. Formen *Per* har senere vært vanlig fram til 1980-tallet.

*Per* var i 2006 det nest mest brukte mannsnavnet i Norge og det tredje mest brukte fornavnet uavhengig av kjønn, etter *[[Anne]]* og *[[Jan]]*. 

Per er i dag et svært vanlig navn i Norge, Sverige og Danmark. 

|}

## Varianter av navnet
**Peer** og **Pehr** er mindre vanlige varianter av navnet. Per er også brukt som etternavn, men svært sjeldent. En variant er det samiske slektsnavnet Bær.

Per er oftest brukt i kombinasjon med andre fornavn. I 2013 var det 8 432 personer i Norge som hadde Per som eneste fornavn, mens det var 39 476 som hadde per som første av flere fornavn. De vanligste kombinasjonene i befolkningen i Norge i 2013 var:

## Kjente personer med navnet

* Per Sivle (1857–1904), norsk forfatter, lyriker og journalist
* Pehr Evind Svinhufvud (1861–1944), finsk advokat og Finlands president 1931–1937
* Pär Lagerkvist (1861–1974), svensk forfatter og Nobelpris-vinner
* Per Albin Hansson (1885–1946), Sveriges statsminister 1932–1946
* Per Aabel (1902–1999), norsk skuespiller
* Per Høst (1907–1971), norsk zoolog og foregangsmann for norsk dokumentarfilm
* Per Borten (1913–2005), Norges statsminister 1965–1971
* Per Jorsett (1920–2019), norsk sportsjournalist
* Per Hansson (1922–1982), norsk forfatter
* Per Olof Sundman (1922–1992), svensk forfatter
* Per Kleppe (1923–2021), Norges handels- og skipsfartsminister 1971–1972, finansminister 1973–1979
* Per Wahlöö (1926–1975), svensk krimforfatter, kjent for serien om Martin Beck
* Per Asplin (1928–1996), norsk skuespiller og revyartist
* Per Lønning (1928–2016), biskop av Borg 1969–1975, biskop av Bjørgvin 1987–1994
* Per Liland (1931–1996), norsk uskyldig dømt for dobbeltdrap
* Per Ung (1933–2013), norsk billedhugger og grafiker
* Per Olov Enquist (1934–2020), svensk forfatter
* Pehr G. Gyllenhammar (1935–2024), svensk forretningsmann
* Per Christian Jersild, (født 1935), svensk forfatter, best kjent som P.C. Jersild
* Per Kirkeby (1938–2018), dansk kunstner
* Per Spook (født 1939), norsk moteskaper og klesdesigner
* Per Willy Guttormsen (født 1942), norsk skøyteløper
* Per Fugelli (1943–2017), norsk lege og professor
* Per Ivar Moe (født 1944), norsk skøyteløper
* Per Bjørang (født 1948), norsk skøyteløper
* Per Knutsen (1951–2022), norsk forfatter og dramatiker
* Per Petterson (født 1952), norsk forfatter
* Per Eide (født 1954), norsk fotograf
* Per Kristian Orderud (født 1954), nordmann dømt for trippelmord
* Per Barclay (født 1955), norsk billedhugger og installasjonskunstner
* Per Bergerud (født 1956), norsk skihopper
* Per Gessle (født 1959), svensk sanger og komponist
* Per-Mathias Høgmo (født 1959), norsk fotballtrener
* Per Sandberg (født 1960), norsk politiker og statsråd
* Per Fronth (født 1963), norsk billedkunstner
* Per Carlenius (født 1964), norsk psykolog, forfatter og leder i Anker STI
* Per Mertesacker (født 1984), tysk fotballspiller

### Oppdiktede personer
* Peer Gynt i skuespillet av samme navn av Henrik Ibsen
* Per Ulv, tegneseriefigur som jakter på Bippe Stankelbein
* Per, eldste bror til Askeladden

## Annen bruk av navnet

* SS «Pehr Ugland», Norges siste skværrigger i fraktefart
* Ekstremværet Per, et kraftig uvær som rammet Sverige og Norge 14. januar 2007
* «Per på podiet», et radioprogram på NRK Klassisk, ledet av Per Sundnes
* *Nysgjerrigper*, et spøkefullt eller nedsettende uttrykk for en nysgjerrig person
* «Per på hjørnet», kan henvise til kallenavn for Per Kristian Hansen, eller som generell betegnelse for en Per som hører til hjørnet
* Per på Hjørnet – «brun pub» i Oslo

## Referanser


## Eksterne lenker
* DinBaby.com : Navneguiden: Per
*